;Biodiversitet
[[Fil:Rye-field.JPG|thumb|310px|Rugmark ved Linnée-museet på Råshult. Her ses en rekonstruktion af den traditionelle, smålandske dyrkningsform med snoede agre mellem træ- og buskbevoksede stenrøser. Det giver en høj grad af biodiversitet (og et smukt landskab).]]
Agroøkosystemer har en yderst forenklet biodiversitet og meget simple [[fødekæde]]r. Såvel skadedyr som rovdyr bliver efterstræbt og stort set holdt nede ved hjælp af forskellige bekæmpelsesmetoder.<br />
Oprettelse af læhegn, sprøjtefrie zoner, [[landskabskorridor]]er, [[vildtremise]]r og andre [[refugium (økologi)|refugier]] er alt sammen metoder, der bryder med den lave biodiversitet i de traditionelle dyrkningssystemer. Næste trin bliver bevidst beskyttelse og pleje af hele [[biotop]]er som bufferområder langs eller ved siden af de dyrkede marker. Ved [[biologisk bekæmpelse]] sigter man efter at holde problematiske skadedyr under kontrol ved hjælp af rovdyr eller snyltere, som lever af de skadelige dyr. Målet er ikke at udrydde skadedyrene, men kun at holde dem nede i et antal, som ikke overskrider en begrundet [[skadetærskel]].
Erhvervsliv Teknologi Jordbrug